Кузнецова, Галина Николаевна

Кузнецова Галина Николаевна (майрачун фамилица Петрова; 1900 10 декабрь, Киев — 1976 8 февраль, Мюнхен) — оьрсийн поэт а, йаздархо а, мемуархо а.

 Биографи 
1918 шарахь Киевхь чекхйаьккхира хьалхара зударийн Плетневин гимнази, 1920 шарахь майрачунца, «кӀайчу» эпсарца, дӀайахара Истамбул, цигара дехьайелира Праге, ткъа 1924 шарахь йаха хиира Париже.

Байташ а, прозаш а йазйора, 1922 шарахь дуьйна цуьнан белхаш зорбане бевлира журналашкахь «Керла зама», «ДӀадийнирг», «ЗӀе» «ХӀокху заман йаздарш», уьш хаайелира емалчашна (Иванов Вячеслав, Адамович Георгий, кхин а).

1926 шарахь Гофман Модестан йукъараллица вевзира Бунин, цуьнан йоккха роман йолайелира. Кузнецова майрачуьнца къаьстира, Бунинца йаха йолайелира.

1927 шарахь дуьйна йехира Бунинан доьзалца а, чуьрчаьрца а Грасехь.

1933 шарахь безаман уьйр тесира Степун Фёдоран йишийца Маргаритица (1895—1971), 1934 шарахь дӀайахара иза йолчу Германе.

1941—1942 шерашкахь доттагӀий йуха бехира Бунинан доьзалехь.

1949 шарахь уьш кхелхира АЦШ, болх бира ВКЪКХ оьрсийн декъехь, 1959 шарахь шайн декъаца дехьабехира Женеве, дахар чекхделира Мюнхенехь.

 Коьрта жайна 
Кузнецован байташ а, проза а зорба тоьхна даккхийчех мухажирийн арахецаршкахь — «ХӀокху заман йаздаршкахь», «Керла журналехь», «ХӀаваан новкъашкахь».

1967 шарахь Вашингтонехь зорба туьйхира цуьнан «Грасан дневник», иза цуо лелийнера 1927—1934 шерашкахь. Иза хилла историн-литературин хьост хилла ца Ӏийра, цунах хилира литературин хаза хилам, авторан коьрта жайна — цул дика хӀума Кузнецовас йаз а ца йинера. Оцу жайнан мукъмашца исбаьхьаллин фильм йаьккхина Учитель Алексейс «Цуьнан зудчун дневник» (2000). Фильм чӀогӀа гӀарайелира, шортта совгӀаташ дира цунна (хьажа: ).

Бунинан герга хиларо билгалйоккху Кузнецован поэзи а, проза а, цуьнца цхьаьна цуьнан меттиг оьрсийн литературехь. Кузнецован цхьаьна кепара байташ лерина ду Ӏаламан; декхна, хаза гайтина суьрташ гӀайгӀане го. Цуьнан проза хиламашца къен, рефлектан йу, даиман а йоьзна йу дагалецамашца. Дика психологин дагахаамца гайтина цуо Россера харцам а хилла девддачу адамийн йукъаметтигаш.. — С. 215.

 Зорбане йаханарш 
 Ӏуьйре, Paris, 1930 (дийцарийн гулам)
 Пролог, Paris, 1933 (роман)
 Зайтан беш, 1937, факсимильное воспроизведение книги 1937 года из библиотеки Вячеслава Иванова в Риме. В книге — рукой Бунина надпись-письмо с просьбой откровенного отзыва.
 Грасан дневник. Вашингтон: Viktor Kamkin, 1967
 Грасан дневник. Париж, 1974
 Грасан дневник. Дийцарш. Зайтан беш. М.: Московский рабочий, 1995
 Грасан дневник. М.: АСТ-Олимп, 2001
 Оьрсийн мухажараллин зударийн проза / Сост. О. Р. Демидова. СПб.: Рус.христиан. гуманитар. ин-т, 2003.
 Бунин а, Кузнецова а. Хуьлийла доцу говзалла: Дневникаш, кехаташ/ Сост. О.Михайлов. М.: Грифон, 2006
 Пролог. СПб: Изд-во Міръ, 2007
 Грасан дневник/ Составление, вступительная статья, комментарии О. Р. Демидовой. СПб.: «Міръ», 2009

 Литература 
 Степун Ф. Встречи. М.; СПб., 1995.

 Устами Буниных: Дневники Ивана Алексеевича и Веры Николаевны Буниных и другие архивные материалы: в 2 т. / ред.-сост. Грин М.; предисл. Мальцева Ю. — Мюнхен: Посев, 2005.
 Духанина М. «Монастырь муз». К истории творческих и личных взаимоотношений Г. Н. Кузнецовой, И. А. Бунина, Л. Ф. Зурова, В. Н. Муромцевой-Буниной, М. А. Степун .
 Батшев В. Писатели русской эмиграции. Германия, 1921—2008: Материалы к биобилиографическому словарю // Литературный европеец. — Франкфурт-на-Майне, 2008. — С. 145—146.

 Билгалдахарш 

 Хьажоргаш 
 Светлана Макаренко «Грасская Лаура» или жизнь вечно ведомой

Категори:Оьрсийн йаздархой абатца
Категори:Оьрсийн поэташ
Категори:Франце хьалхара тулгӀенца кхелхина оьрсийн мухажираш
Категори:АЦШ хьалхара тулгӀенца кхелхина оьрсийн мухажираш
Категори:Дневникийн авторш
Категори:XX бӀешеран оьрсийн йаздархой